b'\n_START_ARTICLE_\nPape\xc5\xbe Marko\n_START_SECTION_\n\xc5\xbdivljenjepis\n_START_PARAGRAPH_\nLiber Pontificalis poro\xc4\x8da, da je bil Markov o\xc4\x8de rimski me\xc5\xa1\xc4\x8dan po imenu Prisk. Pred izvolitvoijo za pape\xc5\xbea je bil Marko duhovnik pod pape\xc5\xbeem Silvestrom. _NEWLINE_Odlikoval se je v krepostnem \xc5\xbeivljenju in z modrostjo pri vodenju opravil._NEWLINE_Marku pripisujejo graditev bazilike bazilike svetega Marka v Rimu;nadalje cerkev ob Via Ardeatina - prav tako v Rimu, od katere pa danes ni ve\xc4\x8d sledu. Zgradil je tudi Balbinine katakombe, ki se danes nahajajo zunaj mesta Rima.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nMarko je umrl naravne smrti in so ga pokopali v Balbininih katakombah, kjer je zgradil pokopali\xc5\xa1ko cerkev. _NEWLINE_Njegov god se obhaja v Rimskokatoli\xc5\xa1ki cerkvi 7. oktobra.\n_START_SECTION_\nNagrobni napis\n_START_PARAGRAPH_\nZa \xc4\x8dasa Damaza je bil za pape\xc5\xbea Marka sestavljen nagrobni napis ali epitaf, ki ga opisuje kot gore\xc4\x8dega in pobo\xc5\xbenega, nesebi\xc4\x8dnega in poni\xc5\xbenega mo\xc5\xbea.'